Grønn Ungdom

**Grønn Ungdom** (**GU**) er ungdomsorganisasjonen til Miljøpartiet De Grønne. Organisasjonen ble startet i 1996 og er tilknyttet Federation of Young European Greens (FYEG).

## Politikk
Grønn Ungdom har felles politisk program med sitt moderparti. Miljøpartiet De Grønne og Grønn Ungdoms politikk er basert på tre prinsipper, solidaritet med dyr og natur, med menneskeheten og framtidige generasjoner. Målet med denne politikken er et medmenneskelig samfunn i økologisk balanse.

I valgkampen i 2019 fokuserte Grønn Ungdom på klima, dyrevelferd og grønne lokalsamfunn. Organisasjonen jobbet også spesielt med naturvern, asyl- og rusmiddelpolitikk.

Partiet ønsker en ny klimapolitikk som blant annet innebærer at de vil omlegge energisektoren, stanse all leting etter olje og gass på norsk sokkel og avvikle den norske oljeindustrien i løpet av 15 år. Det ønsker også full omlegging av skatte- og avgiftssystemet for å få ned det personlige forbruket og samtidig gjøre det lettere for små bedrifter.

Grønn Ungdom står for inkluderende feminisme og har vært med å arrangere Inkluderende 8. mars i Oslo i samarbeid med nettverket og organisasjonen Inkluderende feminisme. MDGs og Grønn Ungdoms Frøya Sjursæther tok på kvinnedagen i 2025 til orde for et oppgjør med transfobi i feministisk arbeid i Norge, og skrev at mens Trump har gått til «målrettet [...] krig mot transpersoner», har også kvinnebevegelsen i Norge «åpenbart et transfobiproblem». Dette er i tråd med funn fra C-REX og Ekstremismekommisjonen.

## Historie
Grønn Ungdom ble stiftet i Oslo i 1987. Flere lokallag kom til i etterkant, men en landsdekkende organisasjon ble ikke formelt dannet før i 1996. Etter en periode med varierende aktivitetsnivå ble Grønn Ungdom en selvstendig organisasjon først etter valget av nytt arbeidsutvalg sommeren 2009. Siden 2009 har medlemstallet økt, særlig i forbindelse med den generelle framgangen Miljøpartet De Grønne hadde i valget i 2011 og 2013. I skolevalgene 2015 og 2017 har Grønn Ungdom fått 6,8 %. I 2022 har Grønn Ungdom fylkeslag i alle 11 daverende fylker. 

Grønn Ungdom har vakt oppsikt med flere forslag, blant annet om å legge ned kyllingindustrien og innføre personlige flykvoter.

## Partiledelse

### Fra talspersoner til leder
Organisasjonen hadde en vedtektsfestet at den til enhver tid skulle ha to talspersoner, én kvinne og én mann. 

I 2023 endret organisasjonen tilbake til ledermodell med én leder, en politisk nestleder og en organisatorisk nestleder.

* Leder: Henriette Sjursen-Eriksen
* Politisk nestleder: Andreas Aukland
* Organisatorisk nestleder: Ella Bjelke
* Generalsekretær: Andrea Nesvik Voss

### Talspersoner 2012–2023
* 2012–2014: Hallvard Surlien
* 2012–2013: Ida Karina Kann
* 2014–2016: Lage Nøst
* 2013–2015: Ingrid Ophaug Dahl
* 2016–2018: Ola Eian
* 2015–2017: Anna Serafima Svendsen Kvam
* 2018–2021: Teodor Bruu
* 2017–2021: Hulda Holtvedt
* 2021–2022: Ulrikke Torgersen
* 2021–2023: Tobias Stokkeland
* 2022–2023: Margit Martinsen 

### Ledere 1996–2012, 2023–
* 1996–1997 Lisa Kara Fröyland og Brynmor Evans
* 1997–1998 Lisa Kara Fröyland og Brynmor Evans
* 1998–1999 Lisa Kara Fröyland
* 1999–2000
* 2000–2001
* 2001–2002 Bjørn Hugo Hokland og Harald Kidholm
* 2002–2003 Lars Gaupset og Inga Gjerstad
* 2003–2004 Sondre Båtstrand og Audhild Schance
* 2004–2008 Sondre Båtstrand og Ruca Maass
* 2008–2009 Henrik Gimle Holm og Anna-Thea Riisager
* 2009–2010 Aurora Furuseth

* 2010–2012 Knut Falk Qvigstad
* 2023–2025 Tobias Stokkeland
* 2025-: Henriette sjursen-eriksen

### Generalsekretærer (siden 2012)
* 2012–2013: Pål Thygesen
* 2013–2015: Anders Skyrud Danielsen
* 2015–2017: Isa Maline Isene
* 2017–2019: Guri Barka Martins
* 2019– 2022 Miriam Langmoen
* 2022–2025 Sigurd Sønstelie
* 2025-: Andrea Nesvik Voss

### Politiske nestledere (siden 2023)

* 2023-2025 Frøya Sjursæther
* 2025-: Andreas Aukland

### Organisatoriske nestledere (siden 2023)

* 2023-2025 Andrea Nesvik Voss
* 2025-: Ella Bjelke

## Fotnoter

## Referanser


## Eksterne lenker
* 
*